Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 7:1-17
7 Kalpasan daytoy nakakitaak iti uppat nga anghel+ nga agtaktakder iti uppat a suli ti daga, a siiirut a tengtenglenda ti uppat nga angin+ ti daga, tapno awan ti angin nga agpuyupoy iti daga wenno iti baybay wenno iti aniaman a kayo.+2 Ket nakakitaak iti sabali nga anghel nga umul-uli manipud iti leleggakan ti init,+ nga addaan iti selio ti sibibiag a Dios;+ ket nagikkis buyogen ti natbag a timek iti uppat nga anghel a napalubosan a mangdangran iti daga ken iti baybay,3 a kunkunana: “Dikay dangran ti daga wenno ti baybay wenno dagiti kayo, agingga a malpasmi a selioan+ dagiti adipen ti Diostayo kadagiti mugingda.”+4 Ket nangngegko ti bilang dagidiay naselioan, sangagasut uppat a pulo ket uppat a ribu,+ a naselioan manipud iti tunggal tribu+ ti annak ti Israel:+5 Manipud iti tribu ni Juda+ sangapulo ket dua a ribu ti naselioan;manipud iti tribu ni Ruben+ sangapulo ket dua a ribu;manipud iti tribu ni Gad+ sangapulo ket dua a ribu;6 manipud iti tribu ni Aser+ sangapulo ket dua a ribu;manipud iti tribu ni Neftali+ sangapulo ket dua a ribu;manipud iti tribu ni Manases+ sangapulo ket dua a ribu;7 manipud iti tribu ni Simeon+ sangapulo ket dua a ribu;manipud iti tribu ni Levi+ sangapulo ket dua a ribu;manipud iti tribu ni Isacar+ sangapulo ket dua a ribu;8 manipud iti tribu ni Zabulon+ sangapulo ket dua a ribu;manipud iti tribu ni Jose+ sangapulo ket dua a ribu;manipud iti tribu ni Benjamin+ sangapulo ket dua a ribu ti naselioan.+9 Kalpasan dagitoy a banag nakitak, ket, adtoy! maysa a dakkel a bunggoy,+ nga awan ti tao a nakabael a mangbilang, manipud kadagiti amin a nasion+ ken kadagiti tribu ken kadagiti ili+ ken kadagiti pagsasao,+ a sitatakderda iti sanguanan ti trono+ ken iti sanguanan ti Kordero, a sikakawesda kadagiti puraw a pagan-anay;+ ket adda sangsanga ti palma+ kadagiti imada.10 Ket agtultuloy nga agik-ikkisda buyogen ti natbag a timek, a kunkunada: “Ti pannakaisalakan utangmi iti Diostayo,+ a situtugaw iti trono,+ ken iti Kordero.”+11 Ket amin dagiti anghel+ sitatakderda iti aglawlaw ti trono ken dagiti panglakayen+ ken ti uppat a sibibiag a parsua,+ ket inruknoyda dagiti rupada iti sanguanan ti trono ket nagdaydayawda iti Dios,+12 a kunkunada: “Amen! Ti bendision ken ti dayag ken ti sirib ken ti panagyaman ken ti dayaw ken ti pannakabalin+ ken ti bileg maadda koma iti Diostayo iti agnanayon ken awan inggana. Amen.”+13 Ket kas sungbat kinuna kaniak ti maysa kadagiti panglakayen:+ “Dagitoy a nakakawes kadagiti puraw a pagan-anay,+ siasinoda ket sadino ti naggapuanda?”14 Gapuna dagdagus a kinunak kenkuana: “Apok, sika ti makaammo.” Ket kinunana kaniak: “Dagitoy isuda dagidiay naggapu iti dakkel a rigat,+ ket linabaanda dagiti pagan-anayda ket pinapudawda ida+ iti dara+ ti Kordero.15 Dayta ti makagapu nga addada iti sanguanan+ ti trono ti Dios; ket mangipapaayda kenkuana iti sagrado a panagserbi+ iti aldaw ken rabii idiay templona; ket Daydiay situtugaw iti trono+ isallukobnanto kadakuada ti toldana.+16 Saandanto nga agbisinen wenno mawaw iti uray kaanoman, saanto metten a parigaten ida ti init wenno uray ti aniaman a makasinit a pudot,+17 agsipud ta ti Kordero,+ nga adda iti tengnga ti trono, ipastorannanto+ ida, ket idalannanto ida kadagiti ubbog ti dandanum+ ti biag. Ket ti Dios punasennanto ti amin a lua kadagiti matada.”+
ilo_Latn ilo_Latn ayr_Latn ilo_Latn